Tervehdys WBA-leirin merkeissä.

Monen vuoden aikana hyväksi todettu WBA-FDS -jalkapalloleiri järjestetään tulevanakin kesänä! Leiri pidetään 26.-29.7.2021 ja on kohdistettu v. 2008–2012-syntyneille futareille sukupuoleen ja seuralogoon katsomatta. Ilmoittautuminen leirille on nyt avattu, joten olkaapa vikkeliä ilmoittautumisen suhteen. Olosuhteet ovat maailmanlaajuisestikin ajateltuna haastavat, mistä johtuen leirin ajankohta on pyritty viemään niin pitkälle kuin mahdollista eli heinäkuun loppuun. Viimevuotinen esimerkki kuitenkin osoitti, että pystymme pitämään laadukkaan leirin haastavista olosuhteista huolimatta tinkimättä kuitenkaan sen laadukkaasta sisällöstä.

Huomatkaa, että englantilaisen valmentajan lisäksi jokaisessa ryhmässä on vähintään yksi suomenkielinen apuvalmentaja, joten kielihaastetta ei tule. Tarkemmat tiedot leiristä (aikataulut, ilmoittautuminen jne.) löytyvät www-sivuiltamme osoitteesta:

<https://ajaxsarkkiranta.jopox.fi/seura/158/wba-leiri-2021>

Toivottavasti saamme leirille mahdollisimmalle laajan edustuksen lajin harrastajia. Aiempien vuosien kokemus leiristä on osoittanut, että osallistujat saavat leiristä lähes poikkeuksetta mahtavan lisäkipinän harrastamisen tukemiseen eli rohkeasti vain ilmoittautumaan! Lisäksi leirillä solmitaan useita uusia kaveruussuhteita; onhan viime vuosina ollut osallistujia Helsingistä, Nummelasta, Valkeakoskelta, Tampereelta, Kajaanista, Jyväskylästä, Rovaniemeltä jne. Eli rohkeasti ilmoittautumaan, mahtava tapahtuma tulossa!

Alla vielä poimintoja viime vuoden leirin palautteista:

*"(Pelaajan nimi) ja meillä vanhemmilla ei ole kyllä muuta kuin hyvää sanottavaa tämän vuoden leiristä. Poika oli yhtä hymyä joka päivän päätteeksi. Harjoitukset olivat kuulemma vielä mukavampia kuin omissa treeneissä 😄 Myös ohjaajat olivat huipputyyppejä."

"Poika viihtyi ja oppi uusia asioita leirillä. On se ihmeellistä kö jäbä tulee parin tunnin jälkeen leiriltä kotia ja sanoo "Iskä tuu kattoo! Mää opin uuden kikan!" Ja tosiaan oppinu se sen oli:). Jäätävää!"

"Meillä tykättiin leiristä kovasti. Oli kuulemma ihan huippukivaa ja poika haluaa jatkossakin mukaan kaikille leireille, joita vaan järjestetään. Ruoka oli hyvää ja jakelu toimi jouhevasti.  Vetäjät olivat kivoja ja leirin aikana kokeiltiin monia uusia harjoitteita.  Uusia kavereitakin tuli useita. Eli kaikin puolin oli positiivinen kokemus 😊"

"Todella hyvä ja innostava koutsi ainakin oman lapsen ryhmässä. Joka aamu oli poika motivoitunut lähtemään pyörällä kotoa Sarkkirantaan ja intoa riitti koko päivän. Leiri vaikutti positiivisesti myös omatoimiseen treenaamisen. Kaikkien olisi kannattanut käydä katsomassa harjoituksia ja millä positiivisella energialla ja asenteella britit niitä vetää. Pelaajat saivat välittömästi palautetta ja ohjeita. Onnistumisia ja hienoja kikkoja kehuttiin vuolaasti ja se ruokki uusiin hyviin suorituksiin. Tuli rohkeutta ja itseluottamusta."

"Meidän (pelaajan nimi) oli nyt toista kertaa mukana. Tykkäsi leiristä viime vuonna ja nyt vielä enemmän. Hyviä harjoituksia oli ollut, mukava porukka ja kaikki oli sujunut hyvin."

"Yritin saada (pelaajan nimi) syvää luotaavan analyysin leiristä, mutta tyytyä täytyy toteamukseen "tosi kiva". Hänen mukaansa kaikki toimi ja tosi mukavaa oli, joten onhan teidän varmaan kiva kuulla, että nappiin meni!"

"(Pelaajan nimi) oli sitä mieltä että leiri oli tämän kesän paras. Pelikaverit tsemppasi toisiaan ja ruoka oli hyvää. Joten kiitos järjestelyistä!"

"Kiitos teille leiristä ja oli sen verran hyvin onnistunut leiri, että poika kysyikin, että milloin muutetaan alueelle 😄."*

Annan mielelläni lisätietoja leiristä tarvittaessa,

Jarkko Lotvonen
Leirikoordinaattori
jarkko.lotvonen@ajaxsarkkiranta.fi
044-3548499